Title: Znanstveni skup Osam stoljeća Čuntića
Description: U Zborniku se nalazi ukupno 13 priloga, od kojih je 9 recenzirano kao znanstveni radovi, 1 kao stručni rad, dok su po jedan priopćenje s skupa, memoarski zapis, te foto-kolaž sa Stanjem duša župe Čuntić. Osim toga, na uvodnim stranicama Zbornika nalaze se transkripti pozdravnih govora što su ih uglednici održali prilikom otvaranja znanstvenog skupa. Kako je cilj znanstvenog skupa, te ovoga Zbornika bio predstaviti povijest Čuntića od njegovih prvih spominjanja početkom XIII. stoljeća pa sve do zbivanja u Domovinskom ratu, radovi su uglavnom iz polja povijesti.